CELEX: 62019CN0046
Language: et
Date: 2019-01-25 00:00:00
Title: Kohtuasi C-46/19 P: Euroopa Liidu Nõukogu 25. jaanuaril 2019 esitatud apellatsioonkaebus Üldkohtu (kolmas koda laiendatud koosseisus) 15. novembri 2018. aasta otsuse peale kohtuasjas T-316/14: Kurdistan Workers’ Party (PKK) versus nõukogu

18.3.2019   
            
            
               ET
            
            
               Euroopa Liidu Teataja
            
            
               C 103/17
            
         
      Euroopa Liidu Nõukogu 25. jaanuaril 2019 esitatud apellatsioonkaebus Üldkohtu (kolmas koda laiendatud koosseisus) 15. novembri 2018. aasta otsuse peale kohtuasjas T-316/14: Kurdistan Workers’ Party (PKK) versus nõukogu
      (Kohtuasi C-46/19 P)
      (2019/C 103/18)
      Kohtumenetluse keel: inglise
      
         Pooled
      
      
         Apellant: Euroopa Liidu Nõukogu (esindajad: B. Driessen, S. Van Overmeire)
      
         Teised menetlusosalised: Kurdistan Workers’ Party (PKK), Euroopa Komisjon, Suurbritannia ja Põhja-Iiri Ühendkuningriik
      
         Apellandi nõuded
      
      Apellant palub Euroopa Kohtul:
      
                  —
               
               
                  tühistada Üldkohtu vaidlustatud otsus;
               
            
                  —
               
               
                  teha lõplik otsus apellatsioonkaebuse esemeks olevates küsimustes ja jätta PKK hagi nõuded rahuldamata; ja
               
            
                  —
               
               
                  mõista käesolevast apellatsioonkaebusest ja kohtuasjast T-316/14 tulenevad nõukogu kohtukulud välja PKK’lt.
               
            
         Väited ja peamised argumendid
      
      Nõukogu väidab, et Üldkohus tegi vaidlustatud kohtuotsuses vea järgmistes punktides:
      
                  —
               
               
                  esimene väide: Üldkohus kvalifitseeris vaidlustatud otsused vääralt üksnes artikli 1 lõike 6 alla kuuluvateks otsusteks (1);
               
            
                  —
               
               
                  teine väide: Üldkohus järeldas vääralt, et Ühendriikide otsused ei saa olla esmakordse loetellu kandmise aluseks;
               
            
                  —
               
               
                  kolmas väide: Üldkohus leidis vääralt, et nõukogu ei selgitanud, miks tema arvates olid Ühendriikide otsused ja Ühendkuningriigi siseministri määrus ühise seisukoha 2001/931/ÜVJP artikli 1 lõike 4 tähenduses pädeva asutuse otsus;
               
            
                  —
               
               
                  neljas väide: Üldkohus kohaldas vääralt Euroopa Kohtu otsuse LTTE (2) punkti 55 käesolevale kohtuasjale;
               
            
                  —
               
               
                  viies väide: Üldkohus kohaldas vääralt kohtuotsuse LTTE punkti 71 käesolevale kohtuasjale;
               
            
                  —
               
               
                  kuues väide: Üldkohus kohaldas vääralt ühise seisukoha 2001/931/ÜVJP artikli 1 lõiget 4 ja kohtuotsuse LTTE punkti 55;
               
            
                  —
               
               
                  seitsmes väide: Üldkohus leidis vääralt, et nõukogu ei saanud vastata PKK kirjale oma 27. märtsi 2015. aasta kirjas.
               
            
         (1)  Nõukogu 27. detsembri 2001. aasta ühine seisukoht 2001/931/ÜVJP terrorismivastaste erimeetmete rakendamise kohta (EÜT 2001, L 344, lk 93; ELT eriväljaanne 18/01, lk 217).
      
         (2)  Kohtuasi C-599/14 P, nõukogu vs. LTTE, EU:C2017:583.